ร้าน Pablo สาขาสยามพารากอน ตั้งอยู่ชั้น G ใกล้กับร้านคริสปี้ครีม ร้านค่อนข้างใหญ่ มองเห็นได้ชัดเจนมากๆ ตกแต่งร้านโทนสีข่สวเหลืองสดใสน่ารักดีมากๆ 

ที่ร้านจะมีชีสทาร์ตไซส์ใหญ่ให้เลือกเป็นรสชาติออริจินอล ราคาก้อนละ 415 บาท รสชาติชาเขียว และรสชาติใหม่สตอเบอร์รี่ ราคาก้อนละ 475 บาท ซื้อเป็นรสชาติใหม่มาลองทานค่ะ ก้อนโตกลิ่นหอมสตอเบอร์รี่มากๆ ด้านในเด้งๆ นิ่มๆ สีชมพูคล้ายพุดดิ้ง รสชาติหอมหวานสตอเบอร์รี่แรงกลบรสชาติชีสเกือบหมดเลยค่ะ มีเนื้อสตอเบอร์รี่ด้านในด้วย สตอเบอรี่เน้นๆ เลยค่ะ สำหรับชีสทาร์สตอเบอร์รี่ก้อนนี้จิบกับชาร้อนๆ อร่อยฟินไปเลยคร้า

มินิชีสทาร์ตจะมีรสชาติออริจินอล ราคาชิ้นละ 75 บาท รสชาติชาเขียวชิ้นละ 90 บาท และรสชาติใหม่สตอเบอรี่ชิ้นละ 105 บาท ซื้อทุกรสชาติมาลองชิมกันเลยคร้า รสชาติออริจินอลจะหอมมันชีสเน้นๆ เหมาะสำหรับคนรักชีสไม่ปนอย่างอื่นตัวนี้เลยค่ะ รสชาติชาเขียวเข้มข้นทั้งชีสและชาเขียวผสมกันได้ดีมากๆ รสชาติอร่อยหอมมันเข้มข้นเหมาะสำหรับคนรักชาเขียวเลยค่ะ ส่วนรสสตอเบอร์รี่เป็นการผสมกันระหว่างคนรักชีสและสตอเบอร์รี่ต้องชิ้นนี้เลยค่ะ รสชีสเน้นๆ ด้านใน ด้านบนเป็นสตอเบอร์รี่รสชาตอหอมหวานและท๊อปด้วยมาร์ชเมลโร่หนึบๆ อร่อยฟินสุดๆ สำหรับมินิชีสทาร์สตอเบอร์รี่ชิ้นนี้ ยกให้เป็นอันดับหนึ่งของความอร่อยคร้า????????????????

** ที่สาขาพารากอนจะไม่มีรสชาติชอกโกแลตจะมีเฉพาะสาขาเซนทรัลลาดพร้าว เสียดายอดทานรสชอกโกแลตเลยค่ะ